[bookmark: _GoBack]VENDIM 
Nr.789, datë 26.11.2003

PËR FUNKSIONIMIN DHE ORGANIZIMIN E KËSHILLIT TË ZHVILLIMIT TË TURIZMIT

Në mbështetje të nenit 100 të Kushtetutës dhe të nenit 4 të ligjit nr.7665, datë 21.1.1993 "Për zhvillimin e zonave që kanë përparësi turizmin", të ndryshuar, me propozimin e Ministrit të Rregullimit të Territorit dhe të Turizmit, Këshilli i Ministrave 

VENDOSI: 

1. Këshilli i Zhvillimit të Turizmit, si organ ndërministror, të kryesohet nga Ministri i Rregullimit të Territorit dhe i Turizmit dhe në përbërje të ketë:


-1 përfaqësues nga kabineti i Kryeministrit				anëtar;
-4 përfaqësues nga Ministria e Rregullimit të 
    Territorit dhe e Turizmit 						anëtarë;
-1 përfaqësues nga Ministria e Financave 				anëtar;
-1 përfaqësues nga Ministria e Bujqësisë dhe e Ushqimit 		anëtar;
-1 përfaqësues nga Ministria e Mjedisit 					anëtar;
-1 përfaqësues nga Ministria e Kulturës, 
    Rinisë dhe Sporteve 							anëtar;
-1 përfaqësues nga Ministria e Pushtetit Vendor 
    dhe e Decentralizimit						anëtar.
2. Funksionimi dhe organizimi i brendshëm i këtij Këshilli përcaktohet në rregulloren që i bashkëlidhet këtij vendimi.
3. Anëtarët e Këshillit të Zhvillimit të Turizmit të shpërblehen për pjesëmarrjen e tyre, për çdo mbledhje, në masën 15 000 (pesëmbëdhjetë mijë) lekë, por jo më shumë se 1 herë në muaj.
4. Fondet për shpërblimin e anëtarëve të Këshillit të Zhvillimit të Turizmit të përballohen nga buxhetet e miratuara për çdo institucion përkatës, që ata përfaqësojnë.
5. Vendimi nr.340, datë 11.7.2002 i Këshillit të Ministrave "Për përbërjen, funksionet, detyrat, përgjegjësitë dhe organizimin e brendshëm të Këshillit të Zhvillimit të Turizmit", shfuqizohet.
6. Ngarkohet Ministria e Rregullimit të Territorit dhe e Turizmit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI 
Fatos Nano


RREGULLORE 
PËR  FUNKSIONIMIN DHE ORGANIZIMIN E KËSHILLIT TË ZHVILLIMIT TË TURIZMIT

Neni 1
Objekti

Kjo Rregullore përcakton organizimin  dhe funksionimin e Këshillit për Zhvillimin e Turizmit si organ ndërministror, që krijohet dhe kryen detyrat në zbatim të ligjit nr.7665, datë 21.1.1993 "Për zhvillimin e zonave që kanë përparësi turizmin", me ndryshimet përkatëse.

Neni 2
Organizimi

Këshilli i Zhvillimit të Turizmit (KZHT) mblidhet nga Ministri i Rregullimit të Territorit dhe të Turizmit, i cili përcakton axhendën e mbledhjes dhe kryesohet prej tij. Në rastet kur mbledhja është e domosdoshme të zhvillohet ditën e caktuar dhe kryetari e ka të pamundur drejtimin e mbledhjes, ai cakton një nga anëtarët e Këshillit të Zhvillimit të Turizmit. Njoftimi për mbledhjen bëhet të paktën 3 ditë përpara datës së zhvillimit të mbledhjes.

Neni 3
Funksionimi

Këshilli i zhvillon mbledhjet kur janë të pranishëm shumica e anëtarëve të tij, pra jo më pak se pesë veta. Në rastet kur pjesëmarrja nuk sigurohet si më sipër, mbledhja e Këshillit do të bëhet jo më vonë se dy javë nga data e njoftimit të ri. Në raste të veçanta, me propozim të kryetarit të tij, Këshilli mund të mblidhet në mbledhje jashtë radhe. Kur gjykohet e nevojshme, Këshilli mund të zhvillojë mbledhjen e tij në qendrën respektive të rrethit ku bën pjesë zona që do të jetë objekt i diskutimit. Këshilli shqyrton kërkesat, jo më vonë se dy muaj nga data e paraqitjes së kërkesës.

Neni 4
Vendimmarrja

Këshilli i Zhvillimit të Turizmit vendos me shumicë votash. Në rastet kur numri i votave është ndarë në mënyrë të barabartë, vendos vota e kryetarit të Këshillit. Në mbledjen e Këshillit të Zhvillimit të Turizmit, sipas objektit të çështjes, mund të thirren specialistë ekspertë, të cilët marrin pjesë në mbledhje pa të drejtë vote.

Neni 5
Detyrat e sekretarisë së KZHT-së

Funksionin e sekretarisë së KZHT-së e kryen struktura që mbulon zhvillimin e turizmit në Ministrinë e Rregullimit të Territorit dhe të Turizmit. 
Sekretaria e KZHT-së ka këto detyra:
- realizon publikimin e masterplaneve dhe të studimeve urbanistike të zonave turistike dhe dërgimin zyrtar të tyre pranë njësive të qeverisjes vendore; 
- organizon mbledhjen dhe përgatit materialet që do të shqyrtohen në mbledhjen e Këshillit të Zhvillimit të Turizmit; 
- harton vendimin në bazë të procesverbalit të mbledhjes së Këshillit.
Sekretaria përgatit dosjen-kërkesë, pas plotësimit të dokumentacionit ligjor dhe teknik nga subjekti person fizik ose juridik, që kërkon të fitojë titullin "person i stimuluar".

Neni 6
Administrimi i dokumentacionit 

Brenda strukturës që mbulon zhvillimin e turizmit, një punonjës caktohet sekretar i sekretarisë së KZHT-së dhe ka për detyrë:
- të kryejë të gjithë anën protokollare dhe të administrojë dosje-kërkesat e personave fizikë e juridikë, që ka shqyrtuar ose do të shqyrtojë Këshilli;
- të njoftojë anëtarët e Këshillit për datën, orën dhe rendin e ditës së mbledhjes së Këshillit, merr konfirmimet rreth pjesëmarrjes dhe vë në dijeni kryetarin;
- të njoftojë personat fizikë dhe juridikë, rreth vendimit të Këshillit, lidhur me kërkesat e tyre;
- të sistemojë në dosjet përkatëse vendimet përfundimtare.

Neni 7
Paraqitja e kërkesës

Çdo person fizik dhe juridik ka të drejtën të paraqesë kërkesën për të zhvilluar ose vazhduar veprimtarinë e stimuluar, si dhe për marrjen e titullit person i stimuluar pranë strukturës që mbulon zhvillimin e turizmit në Ministrinë e Rregullimit të Territorit dhe të Turizmit, që njëkohësisht kryen edhe funksionin e sekretarisë në Këshillin e Zhvillimit të Turizmit.

Neni 8
Plotësimi i dokumentacionit ligjor dhe teknik 

I. Dokumentacioni që duhet të paraqesë subjekti, person juridik, për të zhvilluar ose vazhduar veprimtari të stimuluar, si dhe për marrjen e titullit "person i stimuluar" është si më poshtë:
1. Formulari nr.1 i plotësuar me të gjitha seksionet përbërëse, sipas modelit që i bashkëlidhet kësaj rregulloreje.
2. Vendimi për regjistrimin në gjykatë si person juridik, statuti dhe akti i themelimit.
3. Dokumenti nga banka, ku të konfirmohet se investimi që do të kryejë subjekti mbulohet me shumën e depozituar pranë saj.
4. Të dhënat financiare nëpërmjet bilancit të shoqërisë, të konfirmuar nga organet tatimore.
5. Analizë prefizibiliteti (e cila presupozon analizën ekonomike, financiare, ambientale, sociale, në mënyrë të përgjithshme, me qëllimin e paraqitjes së një treguesi mbi mundshmërinë e realizimit të projektit të propozuar).
6. Relacioni përshkrues i projektit.
7. Studimi urbanistik për zonën në interes.
8. Vërtetimi i titullit të pronësisë, për tokën-truall, mbi të cilën do të zhvillohet investimi, marrë nga zyrat e regjistrimit të pasurive të paluajtshme. Dokumenti duhet të jetë origjinal dhe të mbajë datën jo më parë se 3 muaj nga data e depozitimit të kërkesës.
9. Paraqitja grafike e propozuar në nivelin e projektidesë.
10. Dëftesa e derdhjes së shumës së garancisë.
11. Derdhja e "shpenzimit administrativ", të pakthyeshëm prej 100 USD, në llogarinë e Ministrisë së Rregullimit të Territorit dhe të Turizmit.
II. Dokumentacioni që duhet të paraqesë subjekti, person fizik, për të zhvilluar ose vazhduar veprimtari të stimuluar, si dhe për marrjen e titullit "person i stimuluar" është si më poshtë:
1. Formulari nr.1 i plotësuar me të gjitha seksionet përbërëse, sipas modelit që i bashkëlidhet kësaj rregulloreje.
2. Vendimi për regjistrimin në gjykatë si person fizik.
3. Dokumenti nga banka, ku të konfirmohet se investimi që do të kryejë subjekti mbulohet me shumën e depozituar pranë saj.
4. Të gjitha kërkesat e mësipërme, duke filluar nga pika 5 deri në pikën 11.
III. Dokumentacioni që duhet të paraqesë subjekti, person fizik ose juridik, për veprimtari jo turistike në zonë të stimuluar është si më poshtë:
1. Kërkesa me të dhëna për aplikantin (person fizik ose juridik) dhe mbi tipin e veprimtarisë që do të zhvillohet.
2. Relacioni përshkrues i kritereve të projektimit.
3. Studimi urbanistik për zonën në interes.
4. Vërtetimi i titullit të pronësisë, për tokën-trull, mbi të cilin do të zhvillohet investimi, marrë nga organi kompetent.
5. Projekti i propozuar në nivelin e projektidesë.
6. Derdhja e "shpenzimit administrativ", të pakthyeshëm prej 100 USD, në llogarinë e Ministrisë së Rregullimit të Territorit dhe të Turizmit.

Neni 9
Njoftimi i subjektit kërkues 

Kur kërkesa është e plotë, sekretaria njofton kërkuesin për pagesën e depozitës sipas kritereve të përcaktuara në nenin 7 të ligjit nr.7665, datë 21.1.1993 "Për zhvillimin e zonave që kanë përparësi turizmin". 
Shuma depozitohet nga personi fizik ose juridik në një llogari rrjedhëse, në një bankë të caktuar nga Ministria e Rregullimit të Territorit dhe e Turizmit. Kur formulari shoqërohet me pagesën e depozitës së përmendur më sipër, data e paraqitjes së konfirmimit bankar do të jetë dhe data e paraqitjes së kërkesës nga subjekti.

Neni 10
Mbi vënien në dispozicion të shesheve të ndërtimit

Në bazë të ligjit nr.7665, datë 21.1.1993 "Për zhvillimin e zonave që kanë përparësi turizmin", neni 4 shkronja a, nëpërmjet sekretarisë, Këshilli kërkon nga organet qendrore ose lokale, vënien në dispozicion të tij të shesheve të ndërtimit për struktura turistike në zona të stimuluara ose ato urbane, së bashku me studimet urbanistike, të miratuara sipas dispozitave në fuqi, kondicionet urbanistike, teknike etj., si dhe çdo element tjetër të nevojshëm për një shesh ndërtimi, që do të zhvillohet nga kërkuesi. 
KZHT-ja bën miratimin e kërkesave për zhvillimin e shesheve të ndërtimit, duke u mbështetur në kriteret e vlerësimit për zhvillimin e projektit turistik, sipas formularit nr.2, që i bashkëlidhet kësaj rregulloreje. Përcaktimi i këtyre kritereve lehtëson dhe bën të mundur përzgjedhjen e ofertës më të leverdisshme ndërmjet konkurrentëve.

Neni 11
Dhënia e vendimit të KZHT-së

Pas shqyrtimit nga Këshilli të kërkesave për dhënien e lejes për veprimtari të stimuluar ose për vazhdimin e saj, ndiqet procedura që vijon: 
- Këshilli bën të njohur vendimin paraprak, lidhur me kërkesën dhe pala e interesuar ka të drejtë t'i paraqesë Këshillit, brenda 90 ditëve, propozimet ose kundërshtimet për këtë vendim.
- Këshilli vendos përfundimisht brenda 60 ditëve, nga data e paraqitjes së propozimeve ose kundërshtimeve.

Neni 12 
Lidhja e marrëveshjeve 

Në mbështetje të nenit 7, 8, 9, 10 të ligjit nr.7665, datë 21.1.1993, Këshilli, nëpërmjet sekretarisë, organizon lidhjen e marrëveshjeve të qirasë dhe zhvillimit (sipas titullit të pronësisë) sipas marrëveshjeve tip të miratuara nga Ministri i Rregullimit të Territorit dhe të Turizmit, ndërmjet personit fizik ose juridik, të stimuluar dhe Ministrisë. Veprimtaria e stimuluar fillon në datën e përcaktuar në marrëveshjen e zhvillimit. 
Personi fizik ose juridik, me marrjen e së drejtës për të zhvilluar veprimtari të stimuluar, brenda afateve të përcaktuara në ligjin nr.7665, datë 21.1.1993, neni 7 shkronja "a", (jo më vonë se 12 muaj nga koha e dhënies të së drejtës), duhet të përgatisë projektin teknik/ose studimin e nevojshëm dhe atë ekonomiko-financiar.

Neni 13
Dokumentacioni për lidhjen e marrëveshjeve 
 
Dokumentacioni që duhet të paraqesë subjekti, i cili ka fituar titullin "person i stimuluar", për lidhjen e marrëveshjes së qirasë dhe të zhvillimit është si më poshtë:
1. Programin e investimeve:
- buxhetin e detajuar të ndërtimit dhe të zhvillimit të projektit;
- parashikimet financiare 6-vjeçare;
- paketën e sigurimit të investimit.
2. Plani financimit:
- strukturën e fondeve; 
- strukturën dhe mënyrën e menaxhimit të veprimtarisë turistike.
3. Leja e ndërtimit, shoqëruar me projektin e miratuar nga organet përkatëse.

Neni 14
Mbi fillimin e veprimtarisë së stimuluar

Këshilli, nëpërmjet sekretarisë, kontrollon dhe verifikon fillimin e veprimtarisë së stimuluar nga personi i stimuluar brenda afatit të përcaktuar në marrëveshjen e zhvillimit. 
Sekretaria informon në kohë Këshillin rreth zbatimit të vendimeve të tij. Në veçanti, ajo informon për çdo vonesë në afatin e marrëveshjes (pagesa, projekte etj), në mënyrën që Këshilli të ketë mundësi të vendosë rreth çështjes, si dhe për ndonjë pengesë që mund t'i dalë kërkuesit me autoritetet vendore, me qëllimin që Këshilli të ndërmarrë hapat për të siguruar vazhdimin sipas projektit të miratuar.
Neni 15 

Subjekti i cili ka fituar titullin "Person i stimuluar", gjatë ushtrimit të veprimtarisë së stimuluar në zonën turistike, duhet të zbatojë dispozitat e parashikuara në ligjin nr.7665, datë 21.1.1993 "Për zhvillimin e zonave që kanë përparsi turizmin", me ndryshimet përkatëse, dispozitat e kësaj rregulloreje dhe kushtet e përgjithshme të marrëveshjeve tip të zhvillimit dhe të qirasë të miratuara me urdhër të Ministrit të Rregullimit të Territorit dhe të Turizmit.

FORMULARI NR.1

REPUBLIKA E SHQIPËRISË
MINISTRIA E RREGULLIMIT TË TERRITORIT DHE E TURIZMIT

SEKSIONI 1
KËRKESA PËR KRYERJEN E NJË VEPRIMTARIE NË NJË ZONË PËR ZHVILLIMIN E TURIZMIT NGA PERSONA FIZIKË
         
PERSONI FIZIK:

1.1. EMRI I PLOTË
____________________________________________________________________________

1.2. KOMBËSIA
____________________________________________________________________________

1.3. ADRESA E BANIMIT
____________________________________________________________________________

1.4. ADRESA E PUNËS
____________________________________________________________________________

1.5. REKOMANDIMET BANKARE
____________________________________________________________________________

1.6. EKSPERIENCA E MËPARSHME NË FUSHËN E TURIZMIT
____________________________________________________________________________

SEKSIONI 2
KËRKESË PËR KRYERJEN E NJË VEPRIMTARIE NË NJË ZONË PËR ZHVILLIMIN E TURIZMIT NGA PERSONA JURIDIKë

PERSON JURIDIK:

2.1. EMRI PLOTË I SHOQËRISË
____________________________________________________________________________ 

2.2. NR. I RREGJISTRIMIT SI PERSON JURIDIK 
____________________________________________________________________________

2.3. PËRFAQËSUES LIGJOR TË SHOQËRISË
____________________________________________________________________________


2.4. SELIA E SHOQËRISË, ADRESA DHE TË DHËNAT PËRKATËSE
____________________________________________________________________________
____________________________________________________________________________

2.5. PRONËSIA DHE KONTROLLI
____________________________________________________________________________
____________________________________________________________________________
____________________________________________________________________________

2.6. KAPITALI
____________________________________________________________________________
____________________________________________________________________________
____________________________________________________________________________

2.7. REKOMANDIMET BANKARE
____________________________________________________________________________
____________________________________________________________________________

2.8. TË DHËNAT EKONOMIKE DHE FINANCIARE (FITIMI DHE HUMBJA; FLETA E BILANCIT); JEPNI DOKUMENTET PËRKATËSE (në qoftë se keni)
____________________________________________________________________________
____________________________________________________________________________

2.9. VEPRIMTARITË KRYESORE TË KANDIDATIT; EKSPERIENCA E MËPARSHME NË INDUSTRINË E TURIZMIT
____________________________________________________________________________
____________________________________________________________________________

SEKSIONI 3 
VEPRIMTARIA E STIMULUAR QË DO TË KRYEJË SUBJEKTI

3.1. TIPI I VEPRIMTARISË (bëhet fjala për një ose më shumë kategori të listuara)
____________________________________________________________________________
____________________________________________________________________________
____________________________________________________________________________
____________________________________________________________________________

3.2. NEVOJA PËR VEPRIMTARI (bëni një studim paraprak fizibiliteti; jepni dokumente, në qoftë se është e përshtatshme)
____________________________________________________________________________
____________________________________________________________________________
____________________________________________________________________________
____________________________________________________________________________

3.3. ZBATIMI

3.3.1. PROJEKTI (përshkruani në detaje projektin; bashkëlidhur dokumentet përkatëse)
____________________________________________________________________________
____________________________________________________________________________
____________________________________________________________________________



3.3.2. OPERIMI (përshkruani si veprimtaria e stimuluar do të prodhojë të ardhura dhe  cila njësi do të ngarkohet me këtë detyrë: në qoftë se njësia s'është kandidati, të sigurohet përsa i përket operatorit, informacioni i kërkuar në pikat 3.1 dhe 3.2 më sipër)
____________________________________________________________________________
____________________________________________________________________________
____________________________________________________________________________

SEKSIONI 4
LOKALIZIMI

4.1. IDENTIFIKIMI I SHESHIT (bashkëlidh hartën)
Qarku  ________________________________________
BASHKIA  _______________________________________
KOMUNA  _______________________________________
FSHATI  _________________________________________

4.2. SIPËRFAQJA E KËRKUAR (specifikoni sipërfaqen totale të nevojshme për   projektin dhe bëni të ditur arsyen pse nevojitet ajo)
Sipërfaqja e truallit _________________
Sipërfaqja e ndërtimit ______________

4.3. INFRASTRUKTURAT (specifikoni infrastrukturën dhe shërbimet komunale kërkuar nga projekti. Bëni të ditur gjithashtu se si projekti do të zgjidhë çështje të tilla mund që infrastruktura dhe shërbimet komunale të jenë të pamjaftueshme.)
____________________________________________________________________________
____________________________________________________________________________
____________________________________________________________________________
____________________________________________________________________________
____________________________________________________________________________

4.4. SHFRYTËZIMI I TANISHËM  I SHESHIT 
____________________________________________________________________________
____________________________________________________________________________
____________________________________________________________________________
4.4. NDIKIMI I MUNDSHËM I PROJEKTIT MBI AMBIENTIN
____________________________________________________________________________
____________________________________________________________________________

4.5. KRITERET E PROJEKTIMIT DHE NDËRTIMIT (Jepni dokumentet përkatëse, siç janë planet e sheshit dhe vizatimet fillestare arkitektonike.)
____________________________________________________________________________
____________________________________________________________________________

SEKSIONI 5
INVESTIMI

5.1.KOSTOJA E PROJEKTIT 

Shpenzimet paraprake ______________________________
Ndërtimi dhe pajisja  ______________________________
Buxheti total _____________________________________


5.2. Struktura e financimit

Kandidati            _____________________
Huaja                 _____________________
Financimi total    _____________________

5.3. KOHA E REALIZIMIT TË PROJEKTIT
____________________________________________________________________________
____________________________________________________________________________

5.4. PROJEKTI FINANCIAR
5.4.1. PERIUDHA E ZHVILLIMIT

	Viti

Burimet e mjeteve financiare 

- Ekuiteti
- Borxhi
 
	
	
	
	

	Burimet totale 

	
	
	
	

	Përdorimi i mjeteve financiare

- shërbimet teknike dhe urbanistike 
- kostoja e zhvillimit 
	
	
	
	

	- parashfrytëzimi
- kapitali qarkullues
- ndërtimi 
- mobilimi dhe pajisja 
- infrastruktura
- shërbimet komunale 
- kosto financimit 
- shpenzimi total 
	
	
	
	



5.5. NDIKIMI i ZHVILLIMIT 
5.5.1 PËRFITIMET E EKONOMISË VENDASE DHE  PUNËSIMI (duke përfshirë edhe programin e përgatitjes.)
____________________________________________________________________________
____________________________________________________________________________

5.5.2. PËRDORIMI DHE SHFRYTËZIMI I PRODUKTEVE DHE SHËRBIMEVE TË VENDIT
____________________________________________________________________________
____________________________________________________________________________
____________________________________________________________________________

DATA DHE FIRMA 
(Jepni dëshmi që ju jeni autorizuar nga kandidati të nënshkruani këtë formular.)
____________________________________________________________________________



FORMULARI NR.2

KRITERET E VLERËSIMIT TË NJË PROJEKTI PËR ZHVILLIM TURISTIK

	Emërtimi
	   Ralizimi në projekt 
	Vlerësimi

	Koef. i shfrytëzimit të territorit %
	
	

	Numri i shtresave për ha 
(për fshat turistik) 
	
	

	Lartësia max. e ndërtimit
	
	

	Mënyra e paraqitjes së projektit 
	
	

	Vlera totale e investimit
	
	

	Investimi për shtrat
	
	

	Bilanci i shoqërisë, dokumentacioni i shlyerjes së detyrimeve ndaj shtetit
	
	

	Garancia bankare nëpërmjet 
paraqitjes së një certifikate bankare
	
	

	Marrëveshje e menaxhimit 
(paraprake)
	
	


     
1-2-3 (plotësohen kriteret, normale, jo i klasifikuar)
1- Plotësohen të gjitha kriteret 
2- Plotësohen 2/3
3- Nuk plotësohen 


